OzLabs/hebrew-wiki-articles huggingface dataset:
אורינוקו

נהר האורינוקו (בספרדית: Orinoco) הוא הנהר השלישי באורכו בדרום אמריקה, לאחר האמזונאס והפרנה, והשלישי בספיקתו בעולם לאחר נהרות האמזונאס וקונגו. הוא זורם בשטחי ונצואלה וקולומביה, ונשפך לאוקיינוס האטלנטי בדלתה גדולה מול האי טובגו.

==גאוגרפיה==
אורכו של האורינוקו הוא 2,400 ק"מ, ואגן הניקוז שלו מכסה שטח של כ-880,000 קמ"ר. מקורותיו, המוקפים ביער הגשם של האמזונס, נובעים מהרי רמת גיינה שבדרום ונצואלה ובברזיל. מהלכו מתעקל בקשת גדולה ממערב צפונה, אז נשפכים אליו נהרות מרכסי האנדים הצפוניים: קורדיירה דה מרידה (ונצואלה) והקורדיירה המזרחית (קולומביה), שם הוא משמש גם כגבול בין ונצואלה לקולומביה. לאחר מכן זורם האורינוקו מזרחה דרך סוואנות וערבות-בר אל חוף האוקיינוס האטלנטי, אליו הוא נשפך בדלתה גדולה וביצתית.

יובליו הראשיים של האורינוקו הם הנהרות גווירה ומטה (קולומביה), אפורה, קורה וקרוני (ונצואלה). במוצאו של הנהר ברמות גיינה, הוא מתפצל לשני ערוצים: אחד מהם הוא האורינוקו עצמו, שאליו זורמים כשני שלישים ממי הנהר, והשני הוא הנהר המיוחד במינו קסיקיארה, שמחבר בין אגן הניקוז של האורינוקו לזה של האמזונאס, ומוליך את השליש הנותר אל הנהר ריו נגרו וממנו לנהר אמזונאס.

אזור בו עובר הנהר נקרא "אורינוקויה".

==היסטוריה==
שמו של הנהר נגזר מן השפה הילידית ווראו, בהוראת 'מקום-חתירה' (güiri-noko) . במשך אלפי שנים יושב אזור האורינוקו בידי שבטים אינדיאנים. האירופאי הראשון שהגיע לשפך האורינוקו היה כריסטופר קולומבוס, במסעו השלישי לאמריקה בשנת 1498, שעל אף שהבחין בערבוב המים המתוקים שמזרים הנהר למרחבי האוקיינוס, לא השכיל להבין שנהר עצום שכזה עובר ביבשת גדולה, ובכך החמיץ למעשה את גילוי אמריקה הדרומית. בין המפורסמים שבחוקרי האורינוקו נמנו אלכסנדר פון הומבולדט, שבילה כשנה וחצי בחקירת יערותיו בסירות רעועות וברגל בחברת ידידו אמה בונפלאן, וכן סר וולטר ראלי, שהאמין כי ימצא את עיר הזהב האגדית אל דוראדו ביערות האורינוקו. ראלי שכנע את אליזבת הראשונה מלכת אנגליה לממן את מסעו. הוא נכשל בניסיונו, לאכזבת מלכת אנגליה, אף שחזר לבריטניה עם תיאורים נלהבים על מערכת החי והצומח של האורינוקו.

==בעלי חיים==
הדלתה הגדולה של האורינוקו היא מבוך של תעלות, איים וצמחייה מוריקה, בה חיים שפע של בעלי חיים: קורמורנים, דגי פיראנה, דולפינים, קפיבארה, שלדגים, פומות, יגוארים, קופי קפוצ'ין, נחשי בואה ואנקונדה, איגואנות ועוד. בדלתת האורינוקו חי מין של תנין בשם תנין האורינוקו, שהוא מין התנין היחיד החי באזור תפוצה אחד בלבד בעולם כולו.

==דמוגרפיה==
הערים העיקריות על נהר האורינוקו הן סיודד בוליבר (312,691 איש), סיודד גואיאנה (800,000 איש), וטוקופיטה (80,000 איש). בשטח הדלתא חיים כ-24 אלף איש מבני השבט האינדיאני ווראו (Warao).

==בתרבות==
* הרומן "רובינזון קרוזו" המבוסס על סיפור אמיתי מתרחש על אי סמוך לשפך נהר האורינוקו.
* הספר "האורינוקו המופלא" מאת ז'ול ורן (1898. תר' יוסף רביקוב בשם על גדות האורינוקו, 1964) — הרפתקאות משלחת שיצאה לחקור את נתיב הנהר הדרום-אמריקני.
* בשיר "ונצואלה" של דן אלמגור ומשה וילנסקי בביצוע להקת "בצל ירוק" מופיע שם נהר זה, ובטעות נכתב בגרסה הראשונה של השיר כי הוא נשפך לאמזונס.
*השיר "Orinoco Flow" בביצוע של הזמרת אניה, שיצא לאור בשנת 1988.

==קישורים חיצוניים==

* 

==הערות שוליים==

קטגוריה:קולומביה: נהרות
קטגוריה:ונצואלה: נהרות
קטגוריה:נהרות גבול
קטגוריה:נהרות אמריקה הדרומית הנשפכים לאוקיינוס האטלנטי
MIMO (תקשורת)

השוואה בין מודלי תקשורת שונות: ריבוי אנטנות בקליטה (SIMO), ריבוי אנטנות בשידור (MISO), וריבוי אנטנות גם בשידור וגם בקליטה (MIMO)
מודל ערוץ לתקשורת MIMO. השידור יוצא מ-3 אנטנות (המסומנות Tx), ונקלט על ידי 3 אנטנות (המסומנות Rx).
MIMO (באנגלית, ראשי תיבות של Multiple Input, Multiple Output) הוא מודל מתמטי לתקשורת באמצעות מספר אנטנות.

== רקע ==
כל אות (סיגנל) שמשודר, סובל מרמה כלשהי של הפרעות. ההפרעות נקלטות יחד עם האות הרצוי ומקשות על פיענוח האות הרצוי. כאשר משתמשים ביותר מאנטנה אחת לקליטה, כל אנטנה קולטת את האות הרצוי בתוספת של הפרעות שונות. בצורה דומה, כאשר משתמשים ביותר מאנטנת שידור אחת, כל אות שמגיע מכל אנטנה סובל הפרעות שונות. שיטת ה-MIMO מנצלת את הריבוי באנטנות השידור ובאנטנות הקליטה, על מנת שהמקלט יקבל מגוון של אותות, שכל אחד סבל מהפרעה בצורה אחרת, בזמן אחר, ובעוצמה אחרת - ומתוך כל האותות הנקלטים, המקלט מחלץ את האות הרצוי בצורה מדויקת יותר. גם אם האות האלחוטי המגיע אל האנטנות הוא חלש ומשובש, תצליח טכנולוגיה זו לשחזר אותו ובאופן אפקטיבי תגדיל את קצב העברת הנתונים. המושג MIMO מתייחס במיוחד לטכניקות לשליחה וקבלה של יותר מהודעת נתונים אחת בו זמנית דרך אותו ערוץ רדיו, על ידי ניצול ההבדלים בהתפשטות האותות בין אנטנות שונות (לדוגמה כתוצאה מריבוי נתיבים).

== יתרונות ==
היתרון בשימוש בשיטה זו הוא טווח שידור גדול יותר ויעילות ספקטרלית גבוהה יותר מאשר בשימוש באנטנה יחידה. במודל זה משתמשים ברשתות אלחוטיות בתקנים 802.11n וב-WiMAX.

MIMO מגבירה את הניצול של רוחב הסרט הזמין ואת ביצועי הרשתות המקומיות באמצעות אנטנות חכמות. רשת בתקן 802.11n יכולה באופן תאורטי להגיע לקצב נתונים של 248Mbps, ולקצב מעשי של 74Mbps (בהשוואה לקצב של 20Mbps בממוצע ברשתות 802.11a ו- 802.11g.

חשוב להדגיש שטכנולוגיית ה-MIMO מגדילה טווח הכיסוי של הנתב האלחוטי, אך לא באופן משמעותי. השיפור שטכנולוגיה זו מספקת הוא ברגישות קליטת האות וכתוצאה ניכרת עליה בקצב הנתונים שניתן להעביר באמצעותה.

== קישורים חיצוניים ==

* 

קטגוריה:קשר רדיו
לחיות (סרט)

לחיות (באנגלית: Alive) הוא סרט משנת 1993, שבויים בידי פרנק מרשל והופק על ידי זוגתו, קתלין קנדי. הסרט מבוסס על ספרו של פירס פול ריד - "לחיות: סיפורם של ניצולי האנדים" (ספר שנכתב על סמך ראיונות שערך המחבר עם ניצולי התרסקות מטוס חיל האוויר האורוגוואי ב-13 באוקטובר 1972). אחד הניצולים, ננדו פראדו (בגילומו של אית'ן הוק), שימש כיועץ טכני במהלך הפקת הסרט.
הסרט מלווה בקריינות של ג'ון מלקוביץ'.

== תקציר העלילה ==

הסרט מגולל את סיפורם של חברי נבחרת רוגבי (ממכללת סטלה מאריס שבמונטוידאו, אורוגוואי), חבריהם ובני משפחותיהם, שנקלעו להתרסקות טיסה 571 של חיל האוויר האורוגוואי, בהרי האנדים ב-13 באוקטובר 1972.

16 מתוך 45 נוסעי הטיסה ניצלו, וסיפור הישרדותם עדיין מעורר פליאה.
רוי, אחד הניצולים, נכשל בניסיונו לתקן את מכשיר הקשר של המטוס, אף על פי שמעולם לא התנסה באלקטרוניקה. הניצולים לא היו מודעים לכך שמכשיר הקשר ניזון ממנוע המטוס, כך שהסוללות בהן ניסו להשתמש היו חסרות תועלת ממילא.

בסרט מתוארות סצינות שמעולם לא התרחשו במציאות, ומטרתן להגביר את המתח בסרט.

== הביקורת ==

הסרט זכה לביקורות מעורבות. אחד המבקרים קטל את הסרט ותיאר אותו כ"נערי עמק מורעבים באנדים". כן ביקר את האמינות הלקויה הגלומה בליהוק שחקנים אמריקניים לדמויות לטיניות מובהקות דוגמת ננדו וקרליטוס. מאידך, המבקר ריי גרין גרס כי "מרטיט ומאלף ככל שיהיה, "לחיות" הוא יותר מעוד סרט פעולה - בדרכו הייחודית הוא גם דרמה של הרוח האנושית".

== הסרט התיעודי ==

סרט תיעודי בשם "לחיות: 20 שנה אחרי" יצא לאקרנים במקביל לסרט, וכולל ראיונות עם הניצולים, וכן קטעי ארכיון של החילוץ. הסרט התיעודי לווה בקריינות של מרטין שין.

== קישורים חיצוניים ==

קטגוריה:ערכים שבהם תבנית בריטניקה אינה מתאימה
קטגוריה:סרטי 1993

קטגוריה:סרטים מבוססי ספרים
קטגוריה:סרטי דרמה אמריקאיים
קטגוריה:סרטי תעופה
סימפוניית החיים

סימפוניית החיים (באנגלית: Mr. Holland's Opus) הוא סרט דרמה משנת 1995, בבימויו של סטיבן הרק.

== הפקה ==
ריצ'רד דרייפוס מגלם את דמותו של גלן הולנד, מוזיקאי ומלחין, הנאלץ להרוויח את לחמו כמורה למוזיקה על מנת לממן את שכר הדירה למגורי משפחתו ולצורכי בנו החירש. במעט זמנו הפנוי הוא משווע לממש את חלומו: הלחנת יצירה מוזיקלית שתטביע את חותמה בעולם. הולנד לומד על בשרו כי "החיים הם מה שקורה לך כאשר אתה מתכנן תוכניות אחרות", ועם חלוף השנים התשוקה למוזיקה שהוא מקרין על תלמידיו נעשית בעיניו להצלחה של חייו.

בסרט משתתפים גם גלן הדלי, ג'יי תומאס, אולימפיה דוקאקיס, ויליאם ה. מייסי, אלישיה וויט, טרנס הווארד, ג'ין לואיזה קלי וג'ואנה גליסון.

הסרט מלווה בפסקול תזמורתי מאת מייקל קיימן ויצירות קלאסיות רבות.
קיימן הוא מלחין "הסימפוניה האמריקנית", היצירה עליה שוקד הולנד לאורך הסרט.

הסרט נכתב בידי פטריק שין דאנקן (תסריט שזיכה אותו במועמדות לפרס גלובוס הזהב).
דרייפוס היה מועמד לפרסי האוסקר וגלובוס הזהב בעבור משחקו בסרט.

אגודת הקולנוע האמריקנית סיווגה את הסרט כ-PG, בשל שפה בוטה (לרבות קללות בשפת הסימנים).

== הצלחה קופתית ==

* הכנסות בארצות הברית: 82,569,971 דולר.
* הכנסות מחוץ לארצות הברית: כ- 23,700,000 דולר.
* סה"כ הכנסות: כ- 106,269,971 דולר.

== קישורים חיצוניים ==

קטגוריה:ערכים שבהם תבנית בריטניקה אינה מתאימה
קטגוריה:סרטי 1995
קטגוריה:סרטי דרמה אמריקאיים
קטגוריה:סרטים מוזיקליים אמריקאיים
קטגוריה:נכות באמנות
קטגוריה:סרטים על חינוך והוראה
קטגוריה:סרטי ריצ'רד דרייפוס
מקסימיליאן הרמן מקסי

מקסימיליאן הרמן מקסי (רומנית: Max Hermann Maxy; התפרסם יותר בראשי התיבות "מ. ה. מקסי"; ), צייר ומאייר יהודי-רומני, פרופסור לאמנות במכון לאמנות פלסטית בבוקרשט, רומניה, מנהל המוזיאון לאמנות של רומניה ומראשי הוועד הדמוקרטי היהודי.

== ביוגרפיה ==
מקסי נולד בבראילה, אך במהרה עברה משפחתו לבוקרשט, שם עשה את לימודיו. בין השנים 1913-1916 למד בבית הספר לאמנויות יפות אצל הפרופסורים פרידריך סטורק וקמיל רסו. הוא נלחם במלחמת העולם הראשונה ולאחריה, בשנת 1918, יחד עם האמנים י. רוס וי. שטוירר, ארגן ביאשי תערוכה עם מוטיבים מהחזית. בשנת 1920 הוא הציג את תערוכת היחיד הראשונה על נושאי המלחמה ובשנת 1921 לקח חלק בתערוכת "החברה לאמנות רומנית".

בין השנים 1922-1923 למד בברלין יחד עם ארתור סגל והשתתף בהקמת קבוצת נובמבר. הוא הציג בגלריות של "דר שטורם" לצד P. Klee ו-L. Marcoussis ובשנת 1924 השתתף בתערוכה הבינלאומית של הקבוצה Contimporanul (בן זמננו) לצד קונסטנטין ברנקושי, מרסל ינקו, ויקטור בראונר, ארתור סגל, מ. פטרשקו ק. מיכאילסקו, Klee, והנס ארפ. באותה שנה פתח את "האקדמיה לאמנות מודרנית ומעטרת" ברוח הבאוהאוס. האקדמיה הופכת בשנת 1928 ל"סטודיו לאמנות מעטרת" המקדם את סגנון האר דקו.

מקסי ייסד את כתב העת האוונגארדי "אינטגרל" שבו השתתפו גם ברבו פונדויאנו, אילריה וורונקה ואחרים. הוא המשיך בניהול כתב העת עד 1928. בשנת 1926, בהיותו בפריז עבד מקסי על תמונות הרקע והתלבושות של שני מחזות, אחד של פירנדלו והשני של אנדרה ז'יד. בשנת 1929, לאחר ששב לרומניה, השתתף בתערוכה של הקבוצה "אמנות חדשה" וזכה למדליית הזהב בתערוכה העולמית של ברצלונה (1929). בין השנים 1930-1938 המשיך להציג עם קבוצת Contimporanul, בתערוכה של רומא ובהפגנות של הקבוצה האומנותית "קריטריון".

משנת 1939 התחיל לעבוד עבור התיאטרון היהודי "באראשאום" בבוקרשט ומשנת 1941, לאחר שנכנסו לתוקף חוקי הפרדת העיסוק הגזעניים, היה לאחד ממנהלי התיאטרון והתחיל ללמד בבית ספר חדש לאמנויות שפתחו למען היהודים שסולקו מבתי הספר הרומניים. לאחר המלחמה ארגן תערוכה בשם "עבודה ואמנות" שבה הוצגו מעבודות התלמידים והמורים גם יחד.

בשנת 1949 מונה לתפקיד מנהל המוזיאון לאמנות של רומניה וקיבל תפקיד של פרופסור אוניברסיטאי במכון לאמנות פלסטית על שם ניקולאה גריגורסקו. הוא לימד שם עד שנת 1951. נפטר בשנת 1971.

עבודתו המוקדמת של מקסי הושפעה מאוד מהקונסטרוקטיביזם, אך בהמשך ניכרת פנייה למודרניזם מתון.

== קישורים חיצוניים ==

* [https://web.archive.org/web/20090503081635/http://www.judaica.ro/personalitati-maxy.php יודאיקה רומניה] 

קטגוריה:ציירים יהודים רומנים
קטגוריה:ציירים רומנים
קטגוריה:יהודים רומנים
קטגוריה:בראילה: אישים
קטגוריה:רומנים שנולדו ב-1895
קטגוריה:רומנים שנפטרו ב-1971
מקצוע (גאומטריה)

קובייה עם פאות אדומות, מקצועות כסופים ופינות מוזהבות
בגאומטריה מִקְצוֹעַ הוא כל אחת מצלעות הפאות של הפאון. לכל שתי פאות סמוכות יש מקצוע משותף. כל מקצוע מחבר בין שני קדקודים סמוכים של הפאון, וכל קדקוד הוא נקודת מפגש של לפחות שלושה מקצועות. מקור השם מקצוע הוא בפעולת ההקצעה של עץ ההופכת את פני השטח המעוגלים שלו לפני שטח מישוריים, שביניהם קווים ישרים ומחודדים.

כלל מקצועות הפאון מהווים את השלד שלו.

האטימולוגיה של המונח נגזרת מהכתוב ב וב.

==הערות שוליים==

קטגוריה:גאומטריה

en:Edge (geometry)
פאה (גאומטריה)

ב[[קובייה יש שש פאות, שכל אחת מהן היא ריבוע]]
בגאומטריה פאה היא מצולע המגביל פאון מצדו האחד. כל פאה גובלת בכל צדדיה עם פאות נוספות, וכל אחת מצלעות הפאה, המשותפת לפאה סמוכה, נקראת מקצוע. פאונים סימטריים (בפרט פאון אפלטוני ופאון ארכימדי) מאופיינים על ידי סוג הפאות שלהם והאופן שבו הפאות פוגשות זו את זו בקודקודי הפאון.

פאותיהם של כל אחד מחמשת הפאונים האפלטוניים (פאונים משוכללים) הן מצולעים משוכללים חופפים, מסוג אחד. פאותיה של קובייה, למשל, הן שישה ריבועים חופפים. שמות הפאונים האפלטוניים (פרט לקובייה) משקפים את מספר פאותיהם. 

פאותיהם של פאונים ארכימדיים הן מצולעים משוכללים חופפים, משניים או שלושה סוגים. למשל: לארבעון קטום יש 8 פאות – 4 בצורת משולש שווה-צלעות ו-4 בצורת משושה משוכלל, ולקובוקטהדרון הקטום יש 26 פאות – 12 ריבועים, 8 משושים ו-6 מתומנים.

נוסחת אוילר קושרת בין מספר פאותיו, צלעותיו וקודקודיו של פאון. הנוסחה היא V - E + F = 2, כאשר V הוא מספר הקודקודים של הפאון, E הוא מספר הצלעות ו-F הוא מספר הפאות. 
{| class="wikitable"
| colspan="5" align="center" | נוסחת אוילר לפאונים משוכללים
|-
! פאון 
! Vמספר הקודקודים
! Fמספר הפאות
! Eמספר הצלעות
! V - E + F
|-
| ארבעון || 4 || 4 || 6 || 2
|-
| קובייה || 8 || 6 || 12 || 2
|-
| תמניון || 6 || 8 || 12 || 2
|-
| תריסרון || 20 || 12 || 30 || 2
|-
| עשרימון || 12 || 20 || 30 || 2
|}

==הגדרה מכלילה==
ניתן להגדיר את המושג פאה באופן שיתייחס לכל גוף גאומטרי שהוא. בהתאם להגדרה זו, פאה של גוף, היא משטח חלק אשר בעצמו, או בצירוף עם פאות נוספות, מהווה את פני השטח של הגוף. בהתאם להגדרה זו, פאה יכולה להיות צורה כלשהי, לאו דווקא מצולע, למשל, בסיס החרוט. כמו כן, פאה יכולה להיות לאו דווקא מישורית, למשל, מעטפת החרוט. בהתאם להגדרה, ניתן לסווג גופים על פי מספר הפאות שלהם:
{| class="wikitable"
|+ מספר גופים גאומטריים ממוינים על פי מספר הפאות שלהם
! מספר פאות!! 1 !! 2 !! 3 !! 4 !! 5 !! 6
|-
! הגוף הגאומטרי
|כדור, טורוס, אולואיד||חרוט, דו-חרוט,כיפה||גליל,חרוט קטום||ארבעון ||פירמידה ריבועית, מנסרה משולשת|| קובייה,פירמידה ריבועית קטומה
|}

==קישורים חיצוניים==
* 

==הערות שוליים==

קטגוריה:גאומטריה
צלע (גאומטריה)

בגאומטריה, צלע היא קטע הנמנה עם הקטעים הסוגרים בתוכם את חלק המישור המהווה את הצורה הדו-ממדית, את המצולע. לכל צלע שני קודקודים בדיוק, שהם הנקודות הנמצאות בקצות הקטע ותוחמות אותו, והן גם נקודות החיתוך שבין הישרים שהצלעות הם קטעים מהם.
מספר הצלעות של המצולע הוא המאפיין המובהק שלו, הנותן למצולע את שמו: משולש הוא מצולע בעל 3 צלעות, ומרובע הוא מצולע בעל 4 צלעות.
ניתן להסתכל על צלע בתור הקו הישר שבין כל שתי "שבירות" של הקו השבור הסגור, שהוא היקף המצולע. כל "שבירה", משמע מפגש של שתי צלעות, יוצרת זווית.
במשולש ישר-זווית קיים קשר ישיר בין הצלעות לזוויות שמולן. קשר זה מוצג בנוסחאות שנקראות פונקציות טריגונומטריות. 
במשולש שאינו ישר-זווית הקשר מורכב יותר, כי הוא מסתמך גם על צלעות וזוויות אחרות, אך הקשר קיים באמצעות משפט הסינוסים ומשפט הקוסינוסים.

לעיתים משתמשים במילה צלע בהתייחסות למקצוע, שהוא המינוח המקביל בצורות בעלות שלושה ממדים או יותר.

==קישורים חיצוניים==
* 

קטגוריה:גאומטריה
פיזיקה רפואית

פיזיקה רפואית היא ענף של הפיזיקה היישומית, העוסק ביישום הפיזיקה למטרות הרפואה.<ref></ref> יישומי הפיזיקה ברפואה משמשים ברובם לצורכי הדמיות רפואיות ורדיותרפיה, אך גם נוגעים בתחומים רבים נוספים של הרפואה. מחלקות של פיזיקה רפואית מצויות בבתי חולים ובאוניברסיטאות ועיסוקן כולל מחקר, פיתוח וטיפול רפואי.

== בישראל ==
בענף פועלים 50 חברים בלבד, במספר מצומצם של בתי חולים הפרוסים לאורך מדינת ישראל:
* בית החולים רבקה זיו, צפת.
* בית החולים רמב"ם, חיפה
* בית החולים תל השומר, רמת גן
* בית החולים איכילוב תל אביב
* ביה"ח אסותא, תל אביב
* ביה"ח הדסה, ירושלים
* ביה"ח שערי צדק, ירושלים (עתיד להפתח)
* ביה"ח בילינסון, פתח תקווה
* ביה"ח אסותא אשדוד (עתיד להפתח)
* ביה"ח סורוקה

בישראל אין הכשרה מסודרת למקצוע פיזיקה רפואית ולפיזיקאים הממלאים את התפקיד תואר ראשון בהנדסה גרעינית או תואר בפיזיקה.

==קישורים חיצוניים==

* 

==הערות שוליים==

קטגוריה:תחומים ברפואה
קטגוריה:תחומים בפיזיקה
המזכירה

המזכירה (באנגלית: Secretary) הוא סרט דרמה רומנטית אמריקאי משנת 2002 שביים סטיבן שיינברג וכתבה ארין סרסידה וילסון על בסיס סיפור קצר בעל אותו שם מתוך הספר "התנהגות רעה" של מרי גייטסקיל. בסרט מככבים מגי ג'ילנהול וג'יימס ספיידר והוא עוקב אחר מערכת יחסי שליטה סאדו-מאזוכיסטית שמתפתחת בין מזכירה לעורך דין דומיננטי.

== תקציר העלילה ==
לי הולוויי (מגי ג'ילנהול) היא בחורה רגישה, בת למשפחה בלתי מתפקדת. אבי המשפחה אלכוהוליסט בעוד האם מנסה נואשות להקרין חזות של "עסקים כרגיל". לאחר ניסיון התאבדות, הולוויי משתחררת מבית חולים פסיכיאטרי ומנסה להשתלב בחברה. היא לומדת קורס הקלדה עיוורת ומוצאת עבודה כמזכירה במשרד של עורך דין קפדן, ה. אדוארד גריי (ג'יימס ספיידר), אשר נמשך לאופיה הצייתני והכנוע.

תחילתם של יחסי העבודה בין הולוויי וגריי מאופיינים במתיחות והיסוס - הופעתה והרגליה המגונים של הולוויי מטרידים את גריי הפרפקציוניסט. השניים מתקרבים כאשר גריי מתעמת עם הולוויי בנוגע לנטייתה לפגיעה עצמית ובסופו של דבר מתפתחת ביניהם מערכת יחסי שליטה סאדו-מזוכיסטית. הולוויי חווה התעוררות אישית ומינית ומעוניינת להעמיק את הקשר הרומנטי עם גריי, בעוד הוא נרתע מרגשותיו ומתקשה להשלים עם נטיותיו הדומיננטיות המסבים לו רגשי אשמה.

== ליהוק ==
* מגי ג'ילנהול- לי הולוויי
* ג'יימס ספיידר - ה. אדוארד גריי
* ג'רמי דייוויס - פיטר
* לסלי אן וורן - ג'ואן הולוויי
* סטיבן מק'התי - ברט הולוויי

== קישורים חיצוניים ==
* 

* 

קטגוריה:סרטי 2002
קטגוריה:סרטים מבוססי ספרים
קטגוריה:סרטי דרמה אמריקאיים
קטגוריה:BDSM בקולנוע
קטגוריה:סרטים ארוטיים
קטגוריה:סרטי פולחן
פירמידה הפוכה (תקשורת)

פירמידה הפוכה היא מטפורה המשמשת להמחשת האופן בו יש להציג מידע בקטעי מלל, ובייחוד במלל חדשותי.

את הפירמידה ניתן לצייר גם כמשולש. בסיסו הרחב של המשולש, בחלקו העליון, מייצג את המידע החיוני והמעניין ביותר שעל הכותב להעביר. צורתו של המשולש ממחישה שעל מידע זה להופיע בתחילת המאמר, וככל שהמשולש נעשה צר יותר, כך על המידע שבהמשך להיות בעל חשיבות פחותה.

לפורמט זה יתרונות רבים, שכן הקורא יכול לקטוע בכל עת את קריאת המאמר, אך להבינו, גם אם לא קרא את כל פרטיו. כמו כן, מבנה זה מאפשר לעורך לצמצם את המאמר ביתר נוחות, ובכך לעמוד במכסה שהוקצתה לו בעיתון.

ישנם מבנים חדשותיים נוספים, כגון "האנקדוטה המרמזת", אשר פותחת את המאמר בתיאור מקרה פיקנטי, ולא בעובדות עצמן.

== היסטוריה ==

ההיסטוריונים חלוקים בדעתם בדבר ראשיתה של הפירמידה ההפוכה.
רבים סבורים כי המצאת הטלגרף הביאה לפיתוחה, בכך שגרמה לכתבים לשלוח קודם את העובדות החשובות ביותר, בהנחה שאם ייקטע השידור, המידע החיוני יועבר.
עם זאת, ממחקר של מאמרים חדשותיים שפורסמו בעיתונות האמריקנית במאה ה-19, עולה כי צורה זו נעשתה רווחת עשרות שנים לאחר המצאת הטלגרף, כנראה משום שהגורמים החינוכיים והחברתיים של התקופה העדיפו דיווח עובדתי על פני דברי פרשנות.

הידיעה הבאה ממחישה כיצד פורמט "הפירמידה ההפוכה" בא לידי ביטוי:
<blockquote style="border: 1px solid blue; padding: 2em;">
"הערב, בשעה 21:30 לערך, בשעה שישב בתאו הפרטי שבתיאטרון פורד עם הגברת לינקולן, גברת האריס ומייג'ור רטבורן, נורה הנשיא בידי מתנקש שנכנס לתא במפתיע, מאחורי גבם של הנוכחים.

לאחר מכן זינק המתנקש אל הבמה בעודו מנופף בפגיון או סכין ונמלט אל אחורי האולם.

קליע האקדח חדר דרך ראשו של הנשיא ופצע אותו אנושות.

הנשיא היה מחוסר הכרה לאחר הירי, וכעת הוא גוסס.

בערך באותה שעה, חדר מתנקש לדירתו של מר סיוורד, ובתואנת שווא שבידיו מרשם רפואי, הובל למיטת חוליו של השר. המתנקש חש למיטה ודקר את השר בפניו שתיים או שלוש דקירות. מקווים כי הפציעה אינה חמורה - אולם להערכתי תקוות אלו יתבדו. 

האחות הזעיקה את מר פרדריק סיוורד, ששהה באותה עת בחדר הסמוך, והוא מיהר לחדרו של אביו, שם נתקל במתנקש שפצע אותו מספר פעמים. החלמתו של פרדריק סיוורד מוטלת בספק.

אין זה סביר שהנשיא ישרוד את הלילה.

נודע כי הגנרל גרנט ורעייתו שהו באותה עת בתיאטרון..."

* ניו יורק הרלד, 15 באפריל 1865.
</blockquote>

מי, מתי, היכן, מה וכיצד הם פרטים שנמסרים בפיסקה הראשונה.
ככל שהמאמר ממשיך, כך מוצגים בו פרטים משניים יותר. כתב או עורך "מכווני-פירמידה" יותר, ודאי אף היו מצרפים שני פרטים נוספים אל שני המשפטים הראשונים: הפרטים אודות הירי בראשו של הנשיא, והסברה לפיה הוא ימות מפצעיו. המשפט הקטוע אודות גנרל גרנט ורעייתו ממחיש את מיקומם של שאר הפרטים המשניים בהמשך המאמר.

== מידע נוסף ==
הפירמידה ההפוכה דומה מאוד לעיקרון "הגישה הספירלית", המיושם בהוראה, לפיו ראשית נלמדות העובדות היסודיות, ולאחר מכן הן מודגשות שוב ושוב כדי לסייע בהטמעתן בזיכרון ארוך הטווח של התלמידים.

קטגוריה:עיתונות
קטגוריה:טכניקות ספרותיות
שלט האצולה של שושלת בגרטיוני

מגן משפחת בגרטיוני
שלט האצולה של שושלת בגרטיוני שימש את השושלת המלכותית העתיקה של גאורגיה וצאצאיהם. גם בשנות האלפיים, השלט הוא המגן הרשמי של בית המלוכה הגאורגי, הטוען לכתר הגאורגי, שמושבו בספרד.

הדוגמה המוקדמת של מגן בגרטיוני מתוארכת למאה ה-17, אף על פי שהסמלים הנפרדים הם מוקדמים הרבה יותר.

המגן מחולק לארבעה ריבועים שווים:
* בריבוע העליון משמאל - נבל וקלע. הוא מיוחס לדוד המלך, אבי השושלת על פי טענת הבגרטיונים.
* בריבוע העליון מימין - חרב ושרביט מעוטר בכדור המלכותי.
* בריבוע התחתון משמאל - מאזני הצדק, סמלו של שלמה המלך
* בריבוע התחתון מימין - גיאורגי הקדוש, הקדוש המגן של גאורגיה, רכוב על סוס, הורג את הדרקון בחנית.

המגן מראה את הטוניקה של "האציל שלנו", המייצג את המזכרת הקדושה של גאורגיה, הקבורה תחת קתדרלת סווטיצחובלי שבעיר מצחתה. התומכים הם שני אריות פראיים. ומוקף מסביבו מהכתר המלכותי של גאורגיה, שנקרא הכתר האיברי.

== שלטי אצולה של בית בגרטיוני ==

<gallery>
תמונה:Bagration-Imeretinsky.jpg|שושלת בגרטיוני מממלכת אימרתי
תמונה:Bagrationi-Tav.jpg|שושלת בגרטיוני
תמונה:Bagration-Mukhraneli.jpg|ענף מוחרנלי
</gallery>
<gallery>
תמונה:BagrationCOA.JPG|גרסה מוקדמת מגן משפחת בגרטיוני, מתוך "האטלס של גאורגיה", הנסיך וחושטי משנת 1740
תמונה:Georgia-Arms.jpg|שושלת בגרטיוני
</gallery>

== קישורים חיצוניים ==

* [https://web.archive.org/web/20071008223907/http://artproject.ge/heraldry-eng.html שלטי אצולה של האצולה הגאורגית]
== הערות שוליים ==

***
בגרטיוני
קטגוריה:שלטים
הרמון

"קניות בהרמון", ציור מאת האמן ההונגרי שנדור אלכסנדר סבוֹבּוֹדה, אמצע [[המאה ה-19]]
הרמון (בערבית: חרים حريم מהמילה حرم; בטורקית: Harem), הוא אגף בארמון המשמש למגורי נשותיו ופילגשיו של המלך (ולפעמים גם אנשי ממשל אחרים). תופעה זאת הייתה ידועה בכמה ממלכות בעת העתיקה.
נשות ההרמון חיו בדרך כלל במסגרת ההרמון עצמו ולא הורשו לצאת לבדן מעבר לחומותיו. הגברים היחידים שעמם הן היו נפגשות, מלבד סריסים, היו המלך (או בעל ההרמון) אביהן ואחיהן. ידוע כי לבבלים ולפרסים הקדמונים היו הרמונות.

בביולוגיה משתמשים במילה הרמון כדי לתאר בעלי חיים המתקבצים בלהקות של נקבות תחת זכר שליט, כמו אצל האריה, אריות הים ופיל הים.

==אטימולוגיה==
המילה הרמון היא מילה יחידאית בתנ"ך המופיעה בפסוק בספר עמוס "וְהִשְׁלַכְתֶּ֥נָה הַהַרְמֹ֖ונָה". משמעות המילה לא ברורה אבל ברור שהשלכה להרמון היא ענישה לנשות שומרון. על פי רוב הפרשנים מדובר בשם של מקום. <ref>על פי תרגום השבעים מדובר בארמניה. על פי פרשנים אחרים מדובר בשיבוש של החרמונה.</ref> יש שראו בה מילה זהה למילה ארמון בהחלפת האותיות א' ו-ה'. יש שפירשו שמדובר בחלק הארמון המיועד לפילגשי המלך. פירוש זה נתקבע בעברית המודרנית כנראה בהשפעת המילה הלועזית Harem. מקור המילה מן השורש ה.ר.מ או לחלופין ח.ר.מ, שהקשרו בערבית (וכן בעברית) הוא של דבר אסור, מקודש או מרוחק, מה שאכן בא לידי ביטוי במגורי הנשים, שהיו נפרדים ומוצנעים משאר הארמון.

==במקרא==
בתורה (ב"חוק המלך") נאסר על ריבוי נשים, לפי הפסוק בספר דברים: . חרף זאת, שלמה המלך למשל נודע ב-700 נשותיו ו-300 פילגשיו.

במגילת אסתר מתוארים אחדים מנוהלי ההרמון 'בית הנשים' של מלך פרס אחשוורוש, שעם המתגוררות בו נמנו ושתי ואסתר (המלכה). האמון על הרמונו של אחשורוש היה הסריס, הגי.

== בימינו ==
בימינו ההרמונות החלו להיעלם ברוב הארצות המוסלמיות, אף שעדיין יש שייח'ים עשירים ושליטים שיש להם הרמונות גדולים.

==ראו גם==
* סריס

==קישורים חיצוניים==

* 
* 

==הערות שוליים==

קטגוריה:היסטוריה
קטגוריה:תרבות ערבית
קטגוריה:משפחה
קטגוריה:מצוות ומנהגים באסלאם
קטגוריה:האימפריה העות'מאנית: תרבות
קטגוריה:פילגשות מלכותיות
קטגוריה:נשים בעת העתיקה
קטגוריה:נשים בחברה הערבית
קטגוריה:תרבות אסלאמית
קרואטיה איירליינס

איירבוס A320-200 בצביעת [[סטאר אלייאנס]]
בומברדייה דאש Q400 של החברה
קרואטיה איירליינס (באנגלית: Croatia Airlines) היא חברת התעופה הלאומית של קרואטיה ובסיסה הראשי נמצא בנמל התעופה הבינלאומי זאגרב.

==תולדות החברה==
החברה נוסדה ב-20 ביולי 1989 בשם זאגל, זגרב איירליינס (Zagal, Zagreb Airlines), ובאמצעות מטוס ססנה 402 בודד, ביצעה טיסות מטען עבור UPS. שנה לאחר מכן, ב-23 ביולי 1990, שנתה החברה את שמה לזה הנוכחי. 

למשך פרק זמן קצר, מ-1991 ועד שפרצו העימותים המזוינים ביוגוסלביה ב-1992, הפעילה החברה קו תעופה פנימי בין זגרב לספליט באמצעות מטוס חכור מדגם MD-82. המלחמה אילצה את החברה לחדול מטיסותיה, אולם עם סיומה, הצטרפה החברה ליאט"א, חידשה את שירותיה הפנימיים, ולראשונה הפעילה גם קווי תעופה בינלאומיים. 

שנה לאחר מכן רכשה החברה את חברת הנסיעות אובזור (Obzor), וב-1996 הייתה לחברה הראשונה שהפעילה טיסות לסרייבו, בוסניה והרצגובינה. במחצית השנייה של שנות התשעים החלה החברה לקבל את מטוסי האיירבוס A319 ואיירבוס A320 שהזמינה, ובמקביל נפרדה ממטוסי בואינג ישנים שהיו ברשותה. בשנת 2003, 12 שנה בלבד לאחר שהחלה בהטסת נוסעים, הטיסה החברה כמעט מיליון וחצי נוסעים. 

ב-18 בנובמבר 2004 הצטרפה החברה לברית חברות התעופה סטאר אלייאנס במעמד של חברה אזורית בחסות חברת לופטהאנזה הגרמנית, ובד בבד השתלבה במועדון הנוסע המתמיד של לופטהאנזה, Miles&More.

==פעילות החברה בישראל==
קרואטיה איירליינס מפעילה טיסות עונתיות מזאגרב ודוברובניק לנמל התעופה בן-גוריון, הטיסות מבוצעות במטוסי האיירבוס A320 ואיירבוס A319 של החברה.

==צי המטוסים ==
צי המטוסים של החברה נכון לנובמבר 2018:

{| class="toccolours" border="1" cellpadding="3" style="border-collapse:collapse;text-align:center "
|- style="color:white;background:red;"
! rowspan="2" style="width:150px;" | כלי טיס
! rowspan="2" style="width:50px;" | בצי
! rowspan="2" style="width:50px;" | בהזמנה
! colspan="3" class="unsortable" | נוסעים
! rowspan="2" style="width:150px;" | הערות
|- style="color:white;background:red;"
! style="width:40px;" | <abbr title="מחלקת עסקים">C</abbr>
! style="width:40px;" | <abbr title="מחלקת תיירים">Y</abbr>
! style="width:40px;" | סה"כ
|-
|איירבוס A319-100
|4
|—
|18
|126
|144
|
|-
|איירבוס A320-200
|2
|—
|18
|156
|174
|
|-
|איירבוס A320neo
|—
|4
|colspan="3" class="unsortable" |<abbr title="To Be Announced">טרם הוכרז</abbr>
|יתקבלו בשנים 2021-2022
|-
|בומברדיה דאש 8
|6
|—
|10
|66
|76
|
|-
!סה"כ
!12
!4
!colspan="4" |
|}

==קישורים חיצוניים==

* 

* [http://www.croatia-airlines.co.il/ אתר החברה בארץ]
 מדיה וקבצים בנושא [http://www.airliners.net/search/photo.search?airlinesearch=Croatia%20Airlines&distinct_entry=true קרואטיה איירליינס] באתר Airliners.net

==הערות שוליים==

קטגוריה:חברות קרואטיות
קטגוריה:חברות תעופה לאומיות
קטגוריה:קרואטיה: תחבורה
קטגוריה:סטאר אלייאנס
קטגוריה:אירופה: חברות תעופה
פירמידה הפוכה (אדריכלות)

[[בית עיריית בת ים. תוכנן על ידי האדריכלים אלפרד נוימן, צבי הקר ואלדר שרון, בשנת 1963]]
באדריכלות, פירמידה הפוכה היא מבנה ההולך ומתרחב כלפי מעלה, ולכן מזכיר בצורתו פירמידה שהועמדה על קודקודה. מבני פירמידה הפוכה רבים היו אופנתיים בעיקר באדריכלות הברוטליסטית של שנות ה-60 וה-70. 

ידועה במיוחד "הפירמידה ההפוכה" (La Pyramide Inversée) שתכנן איי אם פיי במוזיאון הלובר בפריז שהיא אכן בצורה של פירמידה הפוכה אמיתית ולא בצורה המזכירה כזו. פירמידה זו היא לא בניין כשלעצמו אלא חלון עליון (סקיילייט) שמחדיר אור לקומה תת-קרקעית וצורתו נועדה ליצור ניגוד עם הפירמידה הגדולה בכניסה אל המוזיאון. פירמידה זו מוזכרת בספר "צופן דה וינצ'י", ולפיו תחת פירמידה הפוכה זו קבורה לכאורה מרים המגדלית (מריה מגדלנה).

== גלריה ==
<gallery>
BankIsrael01 ST 06.jpg|הבניין הראשי של בנק ישראל בירושלים
BostonCityhall.jpg|בניין עיריית בוסטון
Tomarkin1.jpg|אנדרטת השואה והתקומה בכיכר רבין, מאת יגאל תומרקין
</gallery>

== ראו גם ==
* מבני פירמידה הפוכה

==קישורים חיצוניים==

הפוכה
קטגוריה:ברוטליזם
ולינגטון (חבל)

חבל ולינגטון (באנגלית: Wellington Region) הוא חבל בדרום האי הצפוני של ניו זילנד הכולל את עיר הבירה ולינגטון וסביבתה. חבל ולינגטון נתחם על ידי ים טסמן במערב, האוקיינוס השקט במזרח ומצר קוק בדרום. הגבול הצפוני של החבל לא עובר בתוואי גאוגרפי ברור ונמשך בין אוטקי (Otaki) במערב לאקטהונה (Eketahuna) במזרח. שטחו של החבל הוא 8,140 ק"מ רבוע ומתגוררים בו 460,300 תושבים, יותר משלושה רבעים מהם סביב האזור האורבני של ולינגטון.

מבחינה גאוגרפית ניתן לחלק את חבל ולינגטון לארבע רצועות אורך, הרצועה המערבית ביותר, החופים החוליים לאורכו של ים טסמן, נקראת חוף קפיטי (Kapiti Coast), מזרחית אליה נמצאת הרצועה השנייה הכולל את הרכסים רימוטקה (Rimutaka) וטררואה (Tararua) שנוצרו מאותו קמט גאולוגי שיצר את האלפים הדרומיים באי הדרומי, הרצועה השלישית כוללת את הגבעות הנמוכות ומישורים סביב נהר רואמהנגה (Ruamahanga) והרביעית היא רצועה הררית נוספת, נמוכה יותר מרכסי הרימוטקה והטטרואה.

==חלוקה מנהלית==
מבחינה מנהלית החבל מחולק לשמונה רשויות אזוריות: ארבעה מחוזות וארבע ערים. את מחוז מסטרטון ולינגטון חלוקת עם מנוואטו-ונגנאוי שמצפון.

{| class="wikitable sortable"
|-
! colspan="7" | רשויות אזוריות בוולינגטון
|-
! 
! שם
! בירה
! שטח<small>(קמ"ר)</small>
! אוכלוסייה<small>(2018)</small>
! צפיפות<small>(בנפש לקמ"ר)</small>
! סוג
|-
! 1
! ולינגטוןWellington
| -
| 290
| 216,300
| 745.86
| עיר
|-
! 2
! לואר האטLower Hutt
| -
| 376
| 105,900
| 281.65
| עיר
|-
! 3
! פורירואהPorirua
| -
| 175
| 56,800
| 324.57
| עיר
|-
! 4
! קפיטי קוסטKapiti Coast
| פרפראומו
| 731
| 53,200
| 72.78
| מחוז
|-
! 5
! אפר האטUpper Hutt
| -
| 540
| 43,700
| 80.93
| עיר
|-
! 6
! מסטרטוןMasterton
| מסטרטון
| 2,300
| 25,700
| 11.17
| מחוז
|-
! 7
! סאות' ואיררפהSouth Wairarapa
| מרטינבורואו
| 2,387
| 10,450
| 4.38
| מחוז
|-
! 8
! קרטרטוןCarterton
| קרטרטון
| 1,180
| 9,340
| 7.92
| מחוז
|}

== דמוגרפיה ==

{| class="wikitable"
|-
! colspan="4" | פריסת אוכלוסיית ולינגטון
|-
| 
}

==קישורים חיצוניים==
* 

* 

== הערות שוליים ==

*
קטגוריה:ניו זילנד: חבלים
קטגוריה:האי הצפוני

mi:Te Whanga-nui-a-Tara#Takiwā o Te Whanga-nui-a-Tara
בית הכנסת הגדול של יאשי

בית הכנסת הגדול של יאשי (ברומנית: Sinagoga Mare din Iași, ביידיש: הויכע שול) שוכן ברחוב בתי הכנסת 1 (בעבר רחוב הקוקו) ביאשי, רומניה.

בית הכנסת נבנה בין השנים 1657–1672, בסגנון ברוקי מאוחר פולני ונחשב לבית הכנסת העתיק ביותר ברומניה. בית הכנסת שופץ בשנת 1761 (על פי כתובת על הכותל הדרומי). בשנת 1822 שרפה כילתה את העץ והצביעה ששוחזרו מאוחר יותר.

בבית הכנסת יש עזרת נשים בקומה השנייה ואלמנטים מעורבים של יהדות אשכנז ויהדות ספרד מרמזים על נוכחות שתיהן. מבנה בית הכנסת הוא ייחודי ואינו דומה לבתי כנסת אחרים ברומניה - הקומה הראשונה גבוהה מאוד ובקצה המערבי חלל בין קומתי דמוי ספינה ובקצה המזרחי הוא דמוי חצי כדור. הגג עשוי פח והקישוט הפנימי מסגיר השפעות מרוסיה, פולין ובוהמיה.

== קישורים חיצוניים ==

* [http://thekonst.net/ro/photohunt/album/35 תמונות מיאשי] בשורה השלישית מלמעלה, תצלומי בית הכנסת הם השני והשלישי מימין.
* [http://www.bh.org.il/Communities/Synagogue/Iasih.asp בית הכנסת הגדול של יאשי]

==הערות שוליים==

קטגוריה:רומניה: בתי כנסת אורתודוקסים
קטגוריה:יאשי: מבנים
קטגוריה:יהדות יאשי
5-אלפא רדוקטאז

5 אלפא רדוקטז (באנגלית: 5α-Reductases או 3-oxo-5α-steroid 4-dehydrogenases) הוא אנזים אשר נמצא בעיקר בבלוטת הערמונית, ואחראי על הפיכת טסטוסטרון לדיהידרוטסטוסטרון (DHT).
<gallery>
תמונה:Testosteron.svg|טסטוסטרון
תמונה:Androstanolone.svg|דיהידרוטסטוסטרון
</gallery>
אנזים זה מופיע בשני סוגים:
* סוג 1 משפיע על זקיקי השיער, דבר הגורם להתקרחות - נשירת שיער.
* סוג 2 משפיע על בלוטת הערמונית וגורם להגדלה שפירה של הערמונית.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:אנזימים
בית הכנסת הכוראלי של קראיובה

בית הכנסת הכוראלי של קראיובה (ברומנית: Templul Coral, טמפלול כוראל של קראיובה או ה"היכל הכוראלי" של קראיובה) שוכן ברחוב חורזול 15, בקראיובה שברומניה.

==היסטוריה==
קיומה של קהילה ספרדית בקראיובה נרשמה במסמכים מאמצע המאה ה-17. בתחילת המאה ה-20 פעלו בקראיובה שלושה בתי כנסת. ובשנת 1920 חיו בעיר 215 משפחות של יהודים ספרדים. בשנת 1940 חיו בקראיובה כ-5000 יהודים. בית הכנסת הכוראלי, נבנה לראשונה בשנים 1829–1832 עבור הקהילה הספרדית, אבל נהרס בהמשך. בשנת 1887 העדה האשכנזית (היהודים ה"לכים", כלומר פולנים) בנתה במקום בית כנסת כוראלי (מקהלתי) לפי תכנון האדריכל בירקנטל.משנת 1900 הקהילה האשכנזית כונתה "Comunitatea Israelito-Română de Rit Occidental (קהילת בני ישראל-הרומנית בעלת פולחן אשכנזי). כדי להיבדל מ-Comunitatea Israelită de Rit Spaniol "קהילת בני ישראל בעלת פולחן ספרדי".
בית הכנסת שוחזר בשנת 1982 לאחר הנזקים שנגרמו לו ברעידת האדמה של 1977.(בית הכנסת הספרדי בקראויובה נהרס ברעידת האדמה).
בזמנו הבניין היה מצויד בשני מגדלים בסגנון התחייה המורית, שנעלמו במהלך השיפוצים. השיפוצים החוזרים פגעו בזהות המבנה.
בשנים 1941–1944 פעל במרתף בית הכנסת בית ספר עבור מספר תלמידים יהודים שסולקו מבתי הספר התיכון בעיר.

בשנת 2016 היו רשומים בקהילת קראיובה 88 יהודים, רובם ממשפחות מעורבות.

==לקריאה נוספת==
*Arh.Aristide Streja, Arh.Lucian Schwarz - Sinagoga în România, Hasefer, București 2009

== קישורים חיצוניים ==
* [http://www.inshr-ew.ro/wp-content/uploads/2018/01/Craiova-revazut-ND.pdf Craiova] 
*[https://ro.worldcombiz.com/catalog/craiova/biserică/templulcoral# צילומים של בית הכנסת]
*[https://cja.huji.ac.il/browser.php?mode=set&id=10105 צילומים של בית כנסת מאת בוריס חיימוביץ' משנת1997 - באתר המרכז לאמנות יהודית, אהאוניברסיטה העברית בירושלים]
*[https://web.archive.org/web/20211105002620/http://comunitateaevreilorcraiova.simplesite.com/431958496 קיצור תולדות יהודי קראיובה באתר הקהילה היהודית]
*[https://yivoencyclopedia.org/article.aspx/craiova Liviu Rotman art. Craiova in YIVO Encyclopedia]

==הערות שוליים==

קטגוריה:רומניה: בתי כנסת
קטגוריה:קראיובה
Return of the Champions

Return of the Champions הוא אלבום הופעה כפול בסגנון רוק אנגלי של להקת קווין ופול רוג'רס. האלבום יצא ב-19 בספטמבר 2005. הוא הוקלט באצטדיון ההוקי של שפילד ובהייד פארק שבלונדון (אחרי הפיגועים בלונדון ב-2005). ב-17 באוקטובר 2005 יצא האלבום כ-DVD אחרי עריכה על ידי דייוויד מאלט.

== השירים באלבום ==
=== דיסק ראשון ===
#"Reaching Out" (בלאק, היל)
#"Tie Your Mother Down" (בריאן מיי)
#"I Want to Break Free" (ג'ון דיקון)
#"Fat Bottomed Girls" (מיי)
#"Wishing Well" (להקת פרי)
#"Another One Bites the Dust" (דיקון)
#"Crazy Little Thing Called Love" (פרדי מרקיורי)
#"Say It's Not True" (רוג'ר טיילור)
#*קולות ראשיים על ידי טיילור
#"'39" (מיי)
#*קולות ראשיים על ידי מיי
#"Love of My Life" (מרקיורי)
#*קולות ראשיים על ידי מיי
#"Hammer to Fall" (מיי)
#*קולות ראשיים על ידי מיי ורוג'רס
#"Feel Like Makin' Love" (רוג'רס, מיק ראלף)
#"Let There Be Drums" (סנדי נלסון, ריצ'רד פודולור)
#"I'm In Love With My Car" (טיילור)
#*קולות ראשיים על ידי טיילור
#"Guitar solo" (מיי)
#"Last Horizon" (מיי)

=== דיסק שני ===
#"These Are the Days of Our Lives" (קווין)
#*קולות ראשיים על ידי טיילור
#"Radio Ga Ga" (טיילור)
#*קולות ראשיים על ידי טיילור ורוג'רס
#"Can't Get Enough" (ראלף)
#"A Kind of Magic" (טיילור)
#"I Want It All" (קווין)
#*קולות ראשיים על ידי מיי ורוג'רס
#"Bohemian Rhapsody" (מרקיורי)
#*קולות מוקלטים של מרקיורי, עם קולות ראשיים של רוג'רס
#"The Show Must Go On" (קווין)
#"All Right Now" (פרייזר, רוג'רס)
#"We Will Rock You" (מיי)
#"We Are the Champions" (מרקיורי)
#"God Save the Queen" (המנון הממלכה המאוחדת בעיבוד של מיי)
#"It's A Beautiful Day (רמיקס)" (קווין)
#*קולות מוקלטים של מרקיורי
#"Imagine" (ג'ון לנון)
#*קולות ראשיים על ידי מיי, טיילר ורוג'רס
רצועות 12 ו-13 הן תוספות ל-DVD

== קישורים חיצוניים ==

* 

קטגוריה:אלבומי קווין
קטגוריה:אלבומי הופעה באנגלית
קרום בתולים

Vaginal atresia}}

קרום הבתולים הוא קרום רירי אשר מקיף את פתח הנרתיק. לרוב פתח זה אינו מכסה את פתח הנרתיק. משנת 2022 יש המעדיפים את השם "שער הנרתיק" לקרום זה.

קרום זה קיים אצל נקבות האדם, ואצל מגוון בעלי חיים, בהם קוף, חתול, כלב, סוס, חולדה, פיל, צפרדע, צבי, אנטילופה, סנאי, ואף בציפורים ובדגים מסוימים.

==קרום בתולים אצל האדם==
קרום הבתולים נוצר בחודש החמישי להתפתחות העוברית. במהלכו הנרתיק, אשר נוצר משני מבנים עובריים אשר אינם חלולים בתחילה (sinovaginal bulbs), עובר תיעול. בסוף תהליך התיעול נשאר קרום הבתולים בפתח הנרתיק כשריד לרקמת תאים אשר מילאה את חלל הנרתיק. במהלך תקופת ההתבגרות המינית, הפרשת הורמון אסטרוגן גורמת בדרך כלל לקרום הבתולים לשנות את צורתו ולהיות אלסטי יותר. לקרום אין שימוש אנטומי או תפקודי ובדרך כלל יפערו בו פתחים קטנים או פתח אחד גדול זמן קצר לפני הלידה או במהלך השנים טרם קבלת וסת. בחברות מסורתיות ואחרות יש לו חשיבות תרבותית, חברתית.

צורתו האופיינית של קרום הבתולים היא כשל סהר. בקרום בתולים תקין יש חורים שמאפשרים מעבר נוזלי הוסת. מקרים שבהם קרום הבתולים אינו חדיר יתגלו עם קבלת הווסת, כאשר נוזלי הווסת אינם מתנקזים. אם הקרום אינו נפתח מאליו גינקולוג יבצע ניתוח בשם הימנוטומיה לפתיחת הקרום. ניתוח כזה עשוי להיות נחוץ גם במקרים בהם קרום עבה או קשיח במיוחד מפריע לקיום יחסי מין.

קרום הבתולים עשוי להקרע מסיבות שונות: קיום יחסי מין, החדרת טמפון או גביעונית לנרתיק ולעיתים אף ממאמץ יתר. לאחר קריעת הקרום נשארות שאריות עור קטנות שאינן נעלמות עם הזמן. עם זאת, יש נשים שנולדות ללא קרום בתולים, וכן יש נשים בעלות קרום בתולים דק שנקרע בקלות וכמעט ללא דימום (תסמונת מאייר-רוקיטנסקי). קרום הבתולים יכול גם להישאר שלם לאחר חדירה ואינו מונע מעבר זרע לרחם.

אישה החפצה בכך יכולה לעבור ניתוח לאיחוי קרום הבתולים כלומר תפירת שולי הקרום לשם שחזורו.

==קישורים חיצוניים==

* 
* 
* 
* צוות מגזין גלויה, [https://gluya.org/hymen/ החשש מהלא נודע: מידע נהיר וגלוי על קרום הבתולין,] במגזין גלויה

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:בתולים
קטגוריה:נרתיק
האלפבית הסטנדרטי של לפסיוס

האלפבית הסטנדרטי של לפסיוס הוא אלפבית שפיתח קארל ריכרד לפסיוס לשם כתיבת שפות אפריקאיות. האלפבית פורסם לראשונה ב־1855, ועודכן משמעותית בשנת 1863, עם אפשרות לכתיבת שפות נוספות. האלפבית היה מקיף, אולם השימוש בו היה מועט עקב העובדה שהכיל סימנים דיאקריטיים מרובים, ולכן היה קשה לקריאה, לכתיבה ולהדפסה באותה תקופה.

== ראו גם ==
* האלפבית של אפריקה
* אלפבית הייחוס של שפות אפריקה
* האלפבית הפאן-ניגרי

==קישורים חיצוניים==

לפסיוס, האלפבית הסטנדרטי של
האלפבית של אפריקה

האלפבית של אפריקה פותח בשנת 1928 בידי דידריך הרמן וסטרמן יחד עם קבוצה של חוקרים במכון הבינלאומי לשפה ותרבות אפריקאיות בלונדון. מטרת האלפבית הייתה לאפשר את כתיבת כל השפות האפריקאיות לצרכים מעשיים ומדעיים ללא סימנים דיאקריטיים. הוא מבוסס על האלפבית הפונטי הבינלאומי עם שינויים קלים, כמו j ו y שבשונה ממנו מסמלות את העיצורים כמו שמסמלות בשפה האנגלית.

אלפבית זה השפיע על התפתחות אורתוגרפיות של שפות אפריקאיות רבות, ולאחר דיונים בנוגע להרמוניזציה של מערכות הכתב, הוביל למעבר לאלפבית הייחוס של שפות אפריקה.

== אותיות האלפבית ==

{| cellpadding=4 style="font-size:larger; font-weight:bold; text-align:center; direction:ltr;" class="Unicode"
| A a || B b || || C c || D d || || E e || || Ǝ ǝ || F f || Ƒ ƒ || G g || || H h || X x || I i || J j || K k
|-
| L l || M m || N n || || O o || || P p || R r || S s || || T t || U u || V v || || W w || Y y || Z z || 
|}

== ראו גם ==

* האלפבית הסטנדרטי של לפסיוס
* האלפבית הפאן-ניגרי

אפריקה, אלפבית
אפריקה, אלפבית
האלפבית הפאן-ניגרי

האלפבית הפאן-ניגרי הוא אלפבית מבוסס-לטינית שתוקנן בידי המרכז הלאומי לשפות של ניגריה בשנות ה־80. האלפבית יועד לכתיבת כל השפות המדוברות בניגריה ללא שימוש בדיגרפים.

== היסטוריה ==

בניגריה מדוברות כמה מאות שפות שונות, והאלפביתים מבוססי הלטינית השונים שבהם השתמשו כדי להעביר אל הכתב שפות אלו עיכבו את השימוש היעיל במכונות כתיבה ומכשירים דומים. בשנות ה־80 לקח על עצמו המרכז הלאומי לשפות את המשימה לפתח אלפבית יחיד שיוכל לשמש לכתיבת כל השפות המדוברות במדינה. כנקודת ההתחלה של העבודה נלקח מודל שהוצע בידי הבלשנית קיי ויליאמסון ב־1981, והגרסה הסופית וגופן ההתייחסות פותחו בידי הטיפוגרף הרמן זאפף ב־1985.

== אותיות האלפבית ==
אותיות האלפבית הפאן-ניגרי

באלפבית הפאן-ניגרי 33 אותיות:

{| cellpadding=4 style="font-size:larger; font-weight:bold; text-align:center; direction:ltr;" class="Unicode"
|-
| A a || B b || Ɓ ɓ || C c || D d || Ɗ ɗ || E e || Ǝ ǝ || Ẹ ẹ || F f || G g
|-
| H h || I i || Ị ị || J j || K k || Ƙ ƙ || L l || M m || N n
|| O o || Ọ ọ
|-
| P p || R r || S s || Ṣ ṣ || T t || U u || Ụ ụ || V v || W w || Y y || Z z
|}

באלפבית הפאן-ניגרי נעשה שימוש בסימנים דיאקריטיים לציון טונים:
* ( ´ ) סימן הטעמה ראשית (acute accent) - מסמן טון גבוה (high)
* ( ` ) סימן הטעמה משנית (grave accent) - מסמן טון נמוך (low)
* ( ^ ) גג (circumflex) - מסמן טון נופל (falling)
בשפות בהן קיים טון אמצעי (mid) הוא איננו מצוין בכתב.

== פרישת מקשים ==

פרישת המקשים הבאה למכונות כתיבה עוצבה בידי חברת אוליבטי עבור המרכז הלאומי לשפות:

{| border="1" rules="all" width="90%" style="border: 1px solid #999; background-color:#FFFFFF; direction:ltr;"
|- align="center"
| ^ || " || / || - || ₦ || = || – || | || ( || ) || rowspan="2" | Ɗ || rowspan="2" | Ƙ
|- align="center"
| ´ || 2 || 3 || 4 || 5 || 6 || 7 || 8 || 9 || ?
|- align="center"
| Q || W || E || R || T || Y || U || I || O || P || Ụ || Ị
|- align="center"
| A || S || D || F || G || H || J || K || L || || Ẹ || Ǝ
|- align="center"
| rowspan="2" | || rowspan="2" | Z || rowspan="2" | Ɓ || rowspan="2" | C || rowspan="2" | V || rowspan="2" | B || rowspan="2" | N || rowspan="2" | M || ; || : || rowspan="2" | Ṣ || rowspan="2" |
|- align="center"
|, || .
|}

== ראו גם ==
* אלפבית הייחוס של שפות אפריקה
* האלפבית של אפריקה
* האלפבית הסטנדרטי של לפסיוס

==קישורים חיצוניים==

פאן-ניגרי, אלפבית
קטגוריה:ניגריה: תרבות
פאן-ניגרי, אלפבית
כלל הזהב של פרמי

כלל הזהב של פרמי הוא כלל בפיזיקה קוונטית, המאפשר לחשב את קצב המעבר, או את הסתברות המעבר ליחידת זמן, מרמת אנרגיה אחת של מערכת קוונטית לרצף של מצבי אנרגיה, על ידי הפרעה התלויה בזמן. 

הכלל קובע כי עבור מערכת הנמצאת במצב עצמי <math>| i\rangle</math> של המילטוניאן <math>\ H_0 </math>, עם הפרעה <math>\ H' </math>, קצב שינוי ההסתברות למעבר למצב <math>| f\rangle</math>, בסדר ראשון של ההפרעה, לפי תורת ההפרעות, נתון על ידי 

:<math> T_{i \rightarrow f}= \frac{2 \pi} {\hbar} \left | \langle f|H'|i \rangle \right |^{2} \rho(E_f) </math>.

כאן <math>\ \rho</math> היא צפיפות המצבים, ו-<math> \langle f|H'|i \rangle</math> הוא איבר המטריצה של ההפרעה המקשר בין המצב ההתחלתי לסופי.

במקרה של הפרעה שאינה תלויה בזמן, המערכת עוברת למצב באותה רמת אנרגיה כמו זו של המצב ההתחלתי. אם ההפרעה היא גלית בתדירות <math>\ \omega</math>, המערכת תעבור למצב בעל אנרגיה שונה ב- <math>\ \hbar\omega</math> מהמצב ההתחלתי. 

הכלל אמנם קרוי על שם אנריקו פרמי, אבל את רוב פיתוחו ביצע פול דיראק, אשר ניסח משוואה כמעט זהה. היא בכל זאת, נקראת על שם פרמי כיוון שהוא זה שטבע את שמה, כשקרא לה "כלל הזהב השני", כיוון שהייתה כה שימושית. 

== קישורים חיצוניים ==

* [http://hyperphysics.phy-astr.gsu.edu/hbase/quantum/fermi.html עוד על כלל הזהב של פרמי] 
* [http://www.ph.utexas.edu/~schwitte/PHY362L/QMnote.pdf פיתוח באמצעות תורת הפרעות תלויה בזמן] 

קטגוריה:מכניקת הקוונטים
קטגוריה:פיזיקת חלקיקים
חלבון מגיב C

חלבון מגיב C (C-reactive protein או בקיצור CRP) הוא חלבון ממשפחת הפנטרקסינים, המיוצר בכבד ונמצא בפלזמת הדם. סבורים שהחלבון מסייע למערכת המשלים בהיצמדות לתאים זרים ופגועים ובתגובת מערכת החיסון למחלה.

בשלב חריף של דלקת, תאי דלקת שונים משחררים ציטוקינים (כגון IL-1, IL-6 ו TNF-α), שבהגיעם לכבד הם מגרים את תאיו לייצר חלבונים מגיבים שונים, ביניהם חלבון מגיב C.

ערכי חלבון מגיב C בבדיקת דם עולים בצורה משמעותית שעות ספורות לאחר התחלת דלקת ולכן משמשים כאינדיקטור לקיומם של מצבי דלקת שונים. מעקב אחרי ערכי החלבון מאפשר זיהוי של התקדמות מחלה או של יעילות הטיפול בה.

בדיקת CRP נעשית למעשה כבדיקת דם כימית. הערכים הנורמליים של CRP בדם הם ערכים אשר נמוכים מ3mg/L. ערכים גבוהים בבדיקת CRP לא מאפשרים זיהוי מחלה ספציפית אלא משמשים כמדד כללי לנוכחות דלקת. במקרים מסוימים מסייעת הבדיקה להבחנה בין מחלה הנגרמת על ידי נגיף למחלה הנגרמת על ידי חיידק, וכך מסייעת בהחלטה על נחיצות טיפול אנטיביוטי.

== ראו גם ==
* שקיעת דם
* שיטות חלבונים

== קישורים חיצוניים ==

* 
* 

== הערות שוליים ==

קטגוריה:חלבונים
קטגוריה:בדיקות דם
Sticky Fingers

Sticky Fingers הוא אלבום של להקת הרוק הבריטית הרולינג סטונז שיצא לאור ב-1971.
== הפקה ==
באלבום יש 10 שירים ובכל שיר מנגנים חברי הלהקה ונגן נוסף אחר.
האלבום כולל ארבעה להיטים, כאשר שניים מתוכם (Wild Horses ו-Brown Sugar) נחשבים כמוצלחים בדיסק. Brown Sugar ו-Wild Horses יצאו כסינגלים והבי סיידים שלהם הם Bitch, שגם הצליח מאוד ו-Sway. חלק משירי האלבום מלווים בעיבוד תזמורתי שבוצע על ידי המוזיקאי פול בקמסטר, ומקנים לשירים נופך המייחד אותם משאר שירי הלהקה במשך כל הקריירה שלה.

האלבום נחשב לאחד מארבעת האלבומים הטובים ביותר של הלהקה מבחינה אומנותית, לצד Beggars Banquet, Let It Bleed ו-Exile on Main Street. האלבום קיבל שלושה אלבומי פלטינה, יותר מכל אלבום אחר שיצא לפניו של הלהקה, אפילו יותר מ-Let It Bleed ו-Exile On Main Street. הוא שהה במשך 26 שבועות במקום הראשון במצעד הסינגלים הרשמי של בריטניה ו-62 שבועות במצעד האמריקאי, יותר משנה. ב-1971 שהה במקום הראשון במצעד בילבורד, אך בשנים שחזר לשם (1972, 1978, 1980 ו-1981) שהה רק במקומות קטנים ממאה.

מגזין הרולינג סטון דירג את האלבום במקום ה-64 ברשימת 500 האלבומים הגדולים בכל הזמנים. המגזין Q דירג את האלבום במקום 12 ב-100 האלבומים הבריטיים הטובים ביותר מעולם. האלבום הגיע למקום ה-46 בסקר האלבום הטוב ביותר שערכה רשת הטלוויזיה VH1.

עטיפת האלבום המקורית כללה רוכסן אמיתי ועוצבה על ידי אמן הפופ אנדי וורהול.

== רשימת רצועות ==
מילים ולחן של כל השירים על ידי קית' ריצ'רדס ומיק ג'אגר, אלא אם צוין אחרת.

# Brown Sugar
# Sway
# Wild Horses
# Can't You Hear Me Knocking
# You Gotta Move (מילים: גריי דייוויס, לחן: "מיסיסיפי" פרד מקדואל)
# Bitch
# I Got The Blues
# Sister Morphine (מילים: מריאן פיית'פול)
# Dead Flowers
# Moonlight Mile

== משתתפים ==
* מייק ג'אגר - שירה, גיטרה, כלי הקשה
* קית ריצ'רדס - שירה, גיטרות
* מייק טיילור - גיטרות
* צ'ארלי ווטס - תופים
* ביל ווייאהם - בס, פסנתר חשמלי
* פול בקמסטר - עיבודים תזמורתיים

==קישורים חיצוניים==

קטגוריה:אלבומי 1971
קטגוריה:אלבומי הרולינג סטונז
קטגוריה:אלבומים באנגלית
קטגוריה:אלבומים שהוקלטו באולפן ביתי
קטגוריה:אלבומים שהוקלטו באולפני אולימפיק
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי זהב באוסטרליה
קטגוריה:אלבומי חברת וירג'ין רקורדס
מרגע לרגע

"מרגע לרגע" הוא שם האלבום השלישי של הזמרת מיקה קרני (לא כולל "עולם אחר"). האלבום יצא לחנויות ב-2002 בחברת התקליטים הליקון. קרני הוציאה את הסינגלים "רחמים", ואחריו את "טרף קל", "סיפור אהבה" ו"מרגע לרגע", שיר הנושא. גם השירים: "יוקוזונה", "בוקרא" ו"יושבת" יצאו לרדיו כסינגלים. שישה משירי האלבום נכתבו על ידי קרני ואביבית רווח.

==רשימת השירים באלבום==
# פתיחה (1:25)
# רחמים (3:14)
# יוקוזונה (3:40)
# אושר (2:29)
# השיר הזה (3:06)
# לאהובתי (3:07)
# יושבת (2:34)
# סיפור אהבה (2:50)
# כמה פשוט (3:30)
# טרף קל (3:00)
# בוקרא (2:36)
# מרגע לרגע (3:11)
# רגעים (4:05)

==קישורים חיצוניים==

קטגוריה:אלבומי מיקה קרני
עץ B Plus

עץ +B לדוגמה 
במדעי המחשב, עץ +B הוא מבנה נתונים שמאפשר שמירת מידע ממוין בצורה המאפשרת גישה מהירה ויעילה אליו (סיבוכיות לוגריתמית לחיפוש, הוספה ומחיקה). הוא בנוי בתור עץ חיפוש שבו המידע כולו נשמר בעלים, והתכונה המאפיינת אותו היא כי כל צומת בעץ מכיל מספר רב יחסית של אינדקסים המשמשים להכוונה, מה שיוצר עץ רחב וקצר. תכונה זו הופכת את העץ ליעיל במקרים בהם הוא גדול מכדי שיאוחסן כולו בזיכרון הראשי - כך ביצוע חיפוש בעץ דורש מספר נמוך יחסית של גישות לזיכרון המשני.

עץ +B, כמו גם עץ B, מיועד לעבודה יעילה במערכות שקוראות וכותבות בלוקים גדולים של מידע. השימוש בו שכיח במסדי נתונים ומערכות קבצים, כדוגמת NTFS.

==תיאור פורמלי==
כל עץ +B מאופיין על ידי דרגה, שמתארת עד כמה הוא רחב. עץ +B מדרגה <math>n</math> מוגדר כעץ המקיים את התכונות הבאות:
#כל הערכים נמצאים בעלים, וכל העלים באותה רמה של העץ.
#לכל צומת פנימי בעץ (פרט אולי לשורש) יש לכל הפחות <math>n/2</math> בנים (אם <math>n</math> אי זוגי, מעגלים כלפי מעלה או מטה את ערך המינימום, אך הוא אחיד עבור כל הצמתים בעץ) ולכל היותר <math>n</math> בנים.
#בשורש העץ לכל הפחות שני בנים ולכל היותר <math>n</math>.
#צומת פנימי בעל <math>c</math> בנים מכיל <math>c-1</math> אינדקסים הממוינים לפי גודלם, ומקיימים שכל הערכים שנמצאים בתת-העץ ה-i של הצומת קטנים מהאינדקס ה-i וגדולים או שווים לאינדקס ה-i-1 בצומת.

לרוב גם מוסיפים לכל בן בעץ מצביע לאחיו הקרוב, כדי להקל על חיפושי טווח.

==הוספה ומחיקה מהעץ==
העובדה שיש לצומת פנימי בין <math>n/2</math> ל-<math>n</math> בנים מבטיחה שניתן יהיה לפצל או לאחד צמתים. כאשר לצומת פנימי יש <math>n</math> מפתחות ויש להוסיף לו מפתח נוסף, נקבל צומת בעל <math>n+1</math> בנים שאינו חוקי, לכן נפצל את הצומת לשני צמתים בעלי <math>n/2</math> מפתחות. הראשון יכיל את <math>n/2</math> המפתחות עם הערכים הנמוכים, השני יכיל את <math>n/2</math> המפתחות עם הערכים הגבוהים ואת המפתח האמצעי נעביר לאבא של הצומת. לכל אחד משני הצמתים שנוצרו מהחלוקה יש את מספר המפתחות המינימלי החוקי.

בצורה דומה אם לשני צמתים פנימיים יש <math>n/2</math> מפתחות ניתן למחוק מפתח מאחד מהם על ידי איחוד שניהם לצומת חדש. מחיקת המפתח הופכת את הצומת לבעל <math>n/2-1</math> מפתחות. איחוד הצומת עם שכנו מוסיף <math>n/2</math> מפתחות ומפתח אחד נוסף מועבר מהאב של הצומת השכן. התוצאה היא צומת חדש בעל <math>n</math> מפתחות.

==קישורים חיצוניים==

B+, עץ
כתב ליניארי א'

שברי לוחיות ועליהן כתב ליניארי א' שנמצאו באקרוטירי שב[[סנטוריני]]
כתב ליניארי א, כתב קווי א (מיוונית: Γραμμικη Α - ליניאר A) הוא כתב שטרם פוענח והיה בשימוש ביוון העתיקה. הכתב בנוי מכתב הברות ואידאוגרמות, והתגלה על ידי ארתור אוונס, שנתן להם את שמם.

== פענוח הכתב ==
שרטוט בדיו של הכתב כפי שהתגלה על שטחו הפנימי של ספלכתב ליניארי ב', ששימש את השפה המיקנית, פוענח בשנת 1952 על ידי מייקל ונטריס. לינאר A אינו מפוענח כולו, אך הוא מובן חלקית וניתן לקרוא בו דרך ערכי הכתב הקווי השני. למרות ששני הכתבים חולקים סמלים רבים, אם משתמשים בהברות השייכות ללינאר B בכתבי לינאר A נוצרות מילים שאינן שייכות לשום שפה ידועה. שפה זו מכוּנה מינואית או אטאוכרתית, ומקורה בתקופה שקדמה לפלישות של יוונים מיקנים במאה ה-14 לפנה"ס. 

מקורותיה ושורשיה של השפה שהשתמשה בכתב הקווי א', אינם ברורים, וקיימות מספר תאוריות בנושא.
מכיוון שהשפה המינואית מעורפלת בימינו, קשה להחליט אם פענוח נתון הוא פענוח נכון של השפה. עם זאת, הגישה הפשוטה ביותר לפענוח היא ההנחה שערכי קווי א' תואמים פחות או יותר את ערכי קווי ב' כתב שפוענח במלואו. 

== סיווג לשוני ==
כורש גורדון סבר שהכתב מבטא שפה שמית צפון מערבית, והדגים זאת במשפטים שלמים שפיענח, כמו "ki te-te-bi qi-re-ya-tu", "כי תיטיב הקריה" (לפני היחלשות סיומת ת' הנקבה ל-ה').<ref></ref> את הסברה חיזק הבלשן וההיסטוריון עדיה חורון.<ref>ע. ג. חורון, "כנען ויוון בתקופת הברונזה", בתוך: יונתן רטוש (עורך), מניצחון למפולת, הוצאת הדר, 1976, עמ' 212</ref> בשנת 2001, פרסם המגזין Ugarit-Forschungen מאמר שדן בהבדלי תנועות בין לינאר A ו-B. המאמר טען שלינאר A הוא כתב ששירת שפה שהיא צורה קדומה של פיניקית. זהו ניסיון נוסף לחזק את התאוריה המקשרת בין מינואית לשפות שמיות. המתודולוגיה הזאת ספגה ביקורת. 

אחת ממעט המילים הידועות, KURO, פירושה כנראה "כול" או "הכול", מקורה יכול להיות מהשפות האינדו-אירופיות (kwol או kwel) או מהשפות השמיות (כּ.ל. - כמו "כול" בעברית). זהו מקרה שמייצג היטב את מצב של ליניארי א': מספר האלמנטים הידועים של השפה כל-כך מועט עד שקשה לבנות הנחה מדעית על הצירוף ה"תורשתי" של השפה המינואית.

==ראו גם== 
* מינואית
* כתב ליניארי ב'
* כתב גבל

== לקריאה נוספת ==

* ע. ג. חורון, "כנען ויוון בתקופת הברונזה", בתוך: יונתן רטוש (עורך), מניצחון למפולת, הוצאת הדר, 1976, עמ' 209-215

==קישורים חיצוניים==

* 
* 

== הערות שוליים ==

 
קטגוריה:יוונית
קטגוריה:מערכות כתב של עמים שלא פוענחו
קטגוריה:כתב הברתי
קטגוריה:התרבות המינואית